**ПРОТОКОЛ ОТ ЗАСЕДАНИЕ НА УС НА МИГ ЧИРПАН**

Днес 09.04.2019 г. от 16.00 часа се проведе заседание на УС на МИГ Чирпан.

От седемчленен състав на УС присъстват:

1. Валентин Ангелов – член на УС и Председател

2. Киро Пенев - член на УС

3. Таня Тотева - член на УС

4. Георги Цветков - член на УС

5. Паньо Христов – член на УС

Заседанието е редовно, има кворум и може да взема решение. За протоколист беше предложен Паньо Христов.

Председателят запозна членовете с дневния ред.

**Дневен ред на заседанието:**

1. Разглеждане на постъпили документи относно обявения Конкурс за заемане на длъжността Технически сътрудник на МИГ Чирпан.

2. Други.

Гласували – за – 5, няма против , няма въздържали се.

**По т.1**

По т.1 от дневния ред Председателят на Сдружението запозна членовете на УС с постъпили Заявления и придружаващи документи по обявения Конкурс за заемане на длъжността Технически сътрудник на МИГ Чирпан.

Към 31.03.2019 крайния срок за подаване на документи е постъпило едно Заявление на Иванка Георгиева Янкова-Мизинева. Председателят предложи присъстващите членове да разгледат в детайли постъпилите документи.

Налице са следните документи: Заявление съгласно Образец; Автобиография; копие от Диплом за висше образование; копие на Трудова книжка , копие на Документ за владеене на английски език; Копие от документ за преминат курс по компютърна грамотност; Декларации по образец.

Във връзка с минималните изисквания в обявата съотносимостта на документите е следната:

- по т. 1.Образование – магистър;

- по т.2.Професионален стаж най-малко две години- от предоставената трудова книжка е наличен над две години професионален опит;

- т.3. Опит по подхода ЛИДЕР/ВОМР най-малко две години – от документите не се установи;

- т.4.Кандидатът отговаря на условията на чл.12, ал.З от Наредба № 22/14.12.2015г. за прилагане на под мярка 19.2 „Прилагане на операции в рамките на стратегии за водено от общностите местно развитие" на мярка 19 „Водено от общностите местно развитие от Програмата за развитие на селските райони за периода 2014-2020г.";

- т.5 и т.6. От декларациите е видно, че не е член на колективен управителен орган ,колективния върховен орган, и не е свързано лице с член на колективния управителен орган по смисъла на §1 от Допълнителните разпоредби на Търговския закон;както и не е общински съветник, кмет, заместник-кмет или служител на централна или териториална администрация на изпълнителната власт, на местната власт или на публично лице.

По минималните изисквания посочени в обявата Иванка Янкова- Мизинева не отговаря на изискването да докаже опит в изпълнението на подхода Лидер/ВОМР, което представлява важен момент в процеса на работа на МИГ Чирпан. На това основание УС на МИГ Чирпан взе следното

**Решение № 1**

Не одобрява Иванка Янкова- Мизинева за заемане длъжността технически сътрудник в СНЦ МИГ Чирпан.

Гласували – „за“ – 5, няма против , няма въздържали се.

**Решение № 2**

Удължава срока за прием на документи за заемане длъжността технически сътрудник в СНЦ МИГ Чирпан до 31.05.2019 г.

Гласували – „за“ – 5, няма против , няма въздържали се.

По т.2 Други се обсъждаха текущи въпроси на Сдружението. Конкретни решение не се взеха. Поради изчерпване на дневния ред заседанието беше закрито.

**Председателстващ заседанието: не се чете съгласно ЗЗЛД**

**/Валентин Ангелов /**

**Протоколист на заседанието: не се чете съгласно ЗЗЛД**

**/ Паньо Христов /**